proxectonos/corpus_dominio_legal_administrativo_tmp huggingface dataset:
RESOLUCIÓN do 1 de setembro de 2022, da Dirección Xeral de Formación para o Emprego e Orientación, pola que se dá publicidade das axudas concedidas ao abeiro da Orde do 31 de decembro de 2020 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2021 (Diario Oficial de Galicia número 22, do 3 de febreiro).
Consellería de Promoción do Emprego e Igualdade — III. Outras disposicións — 16/09/2022

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 26.7 da Orde desta consellería do 31 de decembro de 2020 (DOG núm. 22, do 3 de febreiro de 2021), pola que se estableceron as bases reguladoras e se realizou a convocatoria pública das axudas e subvencións para os obradoiros duais de emprego da Comunidade Autónoma de Galicia para o ano 2021 (código de procedemento TR353A), establece que as subvencións concedidas se publicarán, con expresión da entidade beneficiaria, contía e finalidade, no
Diario Oficial de Galicia
, de acordo co disposto na Lei 9/2007 do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2021 para os obradoiros duais de emprego no ámbito da Comunidade Autónoma de Galicia, concibidos como programas de formación, práctica profesional e, no caso dos concellos, mancomunidades e entidades públicas dependentes, para incentivos á contratación temporal en empresas destinados a promover a inserción laboral das persoas participantes nos obradoiros duais de emprego.
O financiamento das axudas previstas na orde de convocatoria efectuouse con cargo aos créditos das aplicacións 11.05.322A.460.2, 11.05.322A.460.1 e 11.05.322A.481.0 (código de proxecto 2014 00543). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para o programa de obradoiros duais de emprego da Comunidade Autónoma de Galicia, ao abeiro da Orde do 31 de decembro de 2020 (DOG núm. 22, do 3 de febreiro de 2021), segundo o anexo desta resolución.
Santiago de Compostela, 1 de setembro de 2022
RESOLUCIÓN do 6 de setembro de 2022, da Secretaría Xeral Técnica da Consellería de Cultura, Educación, Formación Profesional e Universidades, pola que se dá publicidade dos convenios de colaboración subscritos por esta consellería no segundo cuadrimestre do ano 2022.
Consellería de Cultura, Educación, Formación Profesional e Universidades — III. Outras disposicións — 16/09/2022

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Educación, Formación Profesional e Universidades nos meses de maio, xuño, xullo e agosto do ano 2022, que se incorpora como anexo I a esta resolución.
Segundo. Así mesmo, dar publicidade aos convenios pendentes de publicar subscritos no primeiro cuadrimestre do 2022 pola Consellería de Cultura, Educación, Formación Profesional e Universidades, que se incorporan como anexo II a esta resolución.
Santiago de Compostela, 6 de setembro de 2022
RESOLUCIÓN do 25 de agosto de 2022 pola que se dá publicidade das axudas concedidas ao abeiro da Orde do 25 de febreiro de 2022 pola que establecen as bases reguladoras para a concesión, en réxime de concorrencia competitiva, de subvencións a institucións sen fin de lucro e entidades locais galegas, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado, e se convocan para o ano 2022 (Diario Oficial de Galicia número 47, do 9 de marzo).
Consellería de Cultura, Educación, Formación Profesional e Universidades — III. Outras disposicións — 16/09/2022

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 16 da orde de convocatoria, esta resolución notificaráselles aos interesados consonte o artigo 17 da orde e publicarase no
Diario Oficial de Galicia
e na páxina web oficial da Consellería de Cultura, Educación, Formación Profesional e Universidades: https://www.cultura.gal
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 10.40.432B.481.2, para institucións sen fin de lucro, e 10.40.432B.460.0, para entidades locais galegas, de «subvencións a institucións sen fin de lucro e entidades locais galegas, destinadas ao financiamento de gastos correntes derivados da realización de festivais, feiras, mostras, ciclos e certames de artes escénicas e musicais de carácter afeccionado».
Santiago de Compostela, 25 de agosto de 2022
I) Institucións sen fin de lucro.
II) Entidades locais galegas.
RESOLUCIÓN do 7 de setembro de 2022, da Secretaría Xeral da Emigración, pola que se dá publicidade dos convenios de colaboración subscritos por esta secretaría xeral no segundo cuadrimestre de 2022.
Presidencia da Xunta de Galicia — III. Outras disposicións — 16/09/2022

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade da relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2022, que se incorpora como anexo a esta resolución.
Santiago de Compostela, 7 de setembro de 2022
ORDE do 5 de setembro de 2022 pola que se modifica a autorización do CPR Plurilingüe Divino Maestro, de Lugo.
Consellería de Cultura, Educación, Formación Profesional e Universidades — III. Outras disposicións — 13/09/2022

A representación da titularidade do centro privado (CPR) Plurilingüe Divino Maestro de Lugo solicita autorización para impartir, na modalidade presencial en réxime ordinario, o ciclo formativo de grao básico de FPB servizos administrativos.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do centro e autorizar o ciclo de FPB servizos administrativos; o centro configurado queda como se detalla a seguir:
Denominación xénerica: Centro Privado (CPR) Plurilingüe.
Denominación específica: Divino Maestro.
Código: 27006255.
Domicilio: rúa Portugal 45.
Localidade: Lugo.
Concello: Lugo.
Provincia: Lugo.
Titular: Divino Maestro Fundación Educativa.
Composición resultante:
Modalidade presencial, réxime ordinario:
• 3 unidades de educación infantil.
• 6 unidades de educación primaria.
• 4 unidades de educación secundaria obrigatoria.
• 1 unidade de educación especial.
• FPB Servizos administrativos (2 unidades para 20 postos escolares cada unha).
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial de Lugo da Consellería de Cultura, Educación, Formación Profesional e Universidades, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de setembro de 2022
RESOLUCIÓN do 2 de setembro de 2022, da Dirección Xeral de Patrimonio Natural, pola que se publican os concellos, as persoas físicas e as entidades (asociacións e comunidades de montes veciñais en man común) beneficiarios das subvencións concedidas en virtude da Orde do 21 de decembro de 2021 pola que se establecen as bases reguladoras e a convocatoria para os anos 2022 e 2023 das axudas a investimentos non produtivos vinculadas á realización de obxectivos agroambientais e climáticos na Rede Natura 2000 de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería de Medio Ambiente, Territorio e Vivenda — III. Outras disposicións — 13/09/2022

De conformidade co establecido no artigo 15.1 da Lei 9/2007, do 13 de xuño, de subvencións de Galicia, publicación das subvencións concedidas.
De acordo co anterior,
Publicar no Diario Oficial de Galicia as axudas concedidas en virtude da Orde do 21 de decembro de 2021 pola que se establecen as bases reguladoras e a convocatoria para os anos 2022 e 2023 das axudas a investimentos non produtivos vinculadas á realización de obxectivos agroambientais e climáticos na Rede Natura 2000 de Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
As subvencións destínanse a restaurar, preservar e mellorar a biodiversidade nas zonas Natura 2000, nos sistemas agrarios de alto valor natural, así como a mellorar o estado das paisaxes agrarias galegas dentro dos espazos da Rede Natura 2000 ou nas súas áreas de influencia socioeconómica. Este obxectivo levarase a cabo por medio de proxectos que contribúan á mellora da paisaxe rural tradicional e dos seus elementos representativos e para o mantemento das condicións ambientais necesarias para a conservación ou recuperación de especies relacionadas co medio agrario e os seus hábitats. Incluiranse axudas destinadas a investimentos non produtivos necesarias para conseguir obxectivos ambientais, é dicir, investimentos que non dean lugar a un aumento significativo do valor ou a rendibilidade das explotacións agrícolas e que contribúan á mellora do carácter de utilidade pública das zonas da Rede Natura 2000 de Galicia, que responden aos criterios ou actuacións tipificados no artigo 5 da Orde do 21 de decembro de 2021, con cargo ás aplicacións orzamentarias 08.03.541B.760.0, 08.03.541B.780.0 e 08.03.541B.781.0.
As contías e persoas beneficiarias por cada unha das liñas relaciónanse nos anexos I, II e III desta resolución.
As axudas a concellos, persoas físicas e entidades foron aprobadas mediante resolución da directora xeral de Patrimonio Natural do día 11 de agosto de 2022.
Santiago de Compostela, 2 de setembro de 2022
ORDE do 5 de setembro de 2022 pola que se extingue, de oficio, a autorización do centro privado San Pelayo (MM Beneditinas), de Santiago de Compostela, por cesamento de actividades docentes.
Consellería de Cultura, Educación, Formación Profesional e Universidades — III. Outras disposicións — 13/09/2022

Mediante a Orde ministerial do 2 de xuño de 1975, autorízase a apertura e funcionamento do centro privado (CPR) San Pelayo (MM Beneditinas), de Santiago de Compostela, para impartir ensinanzas de educación infantil.
A Dirección Xeral de Centros e Recursos Humanos incoa o expediente de extinción da autorización do centro docente, de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde de 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado San Pelayo (MM Beneditinas), de Santiago de Compostela, código 15015494, con efectos do día seguinte ao da publicación desta orde no Diario Oficial de Galicia.
Artigo 2. Inscrición no Rexistro de Centros
A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de setembro de 2022
RESOLUCIÓN do 6 de setembro de 2022 pola que se publica a modificación do plan de estudos do máster universitario en Comercio Internacional.
Universidade de Vigo — III. Outras disposicións — 15/09/2022

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 15 de abril de 2011 (publicado no
Boletín Oficial del Estado
do 11 de maio pola Resolución do Secretario Xeral de Universidades do 26 de abril de 2011).
Esta reitoría, de conformidade co disposto no artigo 35.4 da lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Comercio Internacional pola Universidade de Vigo.
Vigo, 6 de setembro de 2022
CORRECCIÓN DE ERROS. Resolución do 19 de agosto de 2022 pola que se aproban e se publican as bases reguladoras dos Premios de investigación sobre VIH e/ou outras infeccións de transmisión sexual (ITS) 2022.
Axencia Galega para a Xestión do Coñecemento en Saúde — III. Outras disposicións — 15/09/2022

Advertido un erro na citada resolución, publicada no Diario Oficial de Galicia número 163, do 29 de agosto, cómpre facer a seguinte corrección:
Na páxina 46083, no artigo 4, no primeiro parágrafo, onde di: «As persoas candidatas a estes premios serán as persoas físicas investigadoras que consten como primeiras autoras de artigos publicados en 2020 e que estean incluídas no ámbito de aplicación destas bases reguladoras», debe dicir: «As persoas candidatas a estes premios serán as persoas físicas investigadoras que consten como primeiras autoras de artigos publicados en 2021 e que estean incluídas no ámbito de aplicación destas bases reguladoras».
RESOLUCIÓN do 6 de setembro de 2022 pola que se publica a modificación do plan de estudos do máster universitario en Dirección de Arte en Publicidade.
Universidade de Vigo — III. Outras disposicións — 15/09/2022

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 12 de novembro de 2010 (publicado no
Boletín Oficial del Estado
do 16 de decembro de 2010 pola Resolución do Secretario Xeral de Universidades do 22 de novembro de 2010).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Dirección de Arte en Publicidade pola Universidade de Vigo.
Vigo, 6 de setembro de 2022
RESOLUCIÓN do 8 de setembro de 2022 pola que se anuncia a convocatoria de axudas de acción social para o persoal da institución, correspondentes ao exercicio 2022.
Consello de Contas de Galicia — III. Outras disposicións — 15/09/2022

A Comisión de Goberno do Consello de Contas de Galicia, na súa reunión do 26 de xullo, aprobou as bases reguladoras para a concesión das axudas ao seu persoal encadradas dentro dos fondos de acción social para o exercicio 2022: axudas para a atención a discapacitados. Estas bases están expostas no taboleiro de anuncios da institución e o prazo de presentación de solicitudes queda aberto a partir do día seguinte ao da publicación deste anuncio no DOG, durante quince días hábiles.
Santiago de Compostela, 8 de setembro de 2022
RESOLUCIÓN do 6 de setembro de 2022 pola que se publican os convenios de colaboración asinados no segundo cuadrimestre de 2022.
Axencia Galega de Desenvolvemento Rural — III. Outras disposicións — 15/09/2022

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2022, que figuran no anexo.
Santiago de Compostela, 6 de setembro de 2022
ORDE do 7 de setembro de 2022 pola que se aproba o Manual de uso dos distintivos da artesanía alimentaria.
Consellería do Medio Rural — III. Outras disposicións — 15/09/2022

Co fin de recoñecer e fomentar os valores económicos, culturais e sociais que a artesanía alimentaria representa para Galicia e tamén co de preservar e conservar as empresas artesanais que elaboran produtos alimentarios na Comunidade Autónoma, a Lei 2/2005, do 18 de febreiro, de promoción e defensa da calidade alimentaria, fixo, no seu capítulo III, unha regulación inicial desta figura de protección da calidade alimentaria diferenciada. O desenvolvemento regulamentario da devandita lei en relación con esta materia realizouse posteriormente mediante o Decreto 174/2019, do 19 de decembro, polo que se regula a artesanía alimentaria.
O capítulo IV do citado Decreto 174/2019, do 19 de decembro, regula o Rexistro da Artesanía Alimentaria, no cal se deben inscribir as empresas artesanais que realicen unha actividade alimentaria das que figuran no anexo I deste decreto. A inscrición no rexistro faculta as empresas inscritas a usar os distintivos identificadores a que se refire o artigo 31 deste decreto nos produtos que cumpran na súa elaboración o establecido nel e na norma técnica correspondente a cada actividade específica.
Por outra parte, a disposición derradeira segunda do devandito decreto faculta a persoa titular da consellería competente en materia de agricultura para ditar cantas disposicións sexan necesarias para a aprobación dos distintivos da artesanía alimentaria e do manual de uso destes.
De acordo co anterior, no DOG do día 4 de marzo de 2022 publicouse a Orde do 16 de febreiro de 2022, da Consellería do Medio Rural, mediante a cal, ademais de se aprobar un primeiro grupo de catorce normas técnicas, se aprobaron os distintivos identificadores da artesanía alimentaria. Así, nos anexos XV, XVI e XVII desta orde figuran, respectivamente, o distintivo identificador dos produtos artesáns, o dos produtos artesáns da casa e o dos produtos artesáns de montaña.
Para completar a regulación do sector artesanal alimentario de xeito que as empresas que se inscriban no Rexistro da Artesanía Alimentaria poidan usar na etiquetaxe, presentación e publicidade dos seus produtos os distintivos da artesanía alimentaria, queda pendente a aprobación do seu manual de uso, o cal é o obxecto desta orde.
Por todo isto, de acordo co previsto na Lei 1/1983, do 22 de febreiro, de normas reguladoras da Xunta e da súa Presidencia, e no Decreto 174/2019, do 19 de decembro, polo que se regula a artesanía alimentaria,
Artigo único.
Aprobación do Manual de uso dos distintivos da artesanía alimentaria
Apróbase o Manual de uso dos distintivos da artesanía alimentaria, que figura na páxina web da Consellería do Medio Rural no seguinte URL:
https://mediorural.xunta.gal/sites/default/files/temas/alimentacion/artesania-alimentaria/MANUAL-ARTESANIA-ALIMENTARIA_GAL.pdf
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de setembro de 2022
RESOLUCIÓN do 6 de setembro de 2022 pola que se publica a modificación do plan de estudos do máster universitario en Finanzas.
Universidade de Vigo — III. Outras disposicións — 15/09/2022

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 22 de xaneiro de 2010 (publicado no
Boletín Oficial del Estado
do 26 de febreiro pola Resolución do secretario xeral de Universidades do 9 de febreiro de 2010).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Finanzas pola Universidade de Vigo.
Vigo, 6 de setembro de 2022
Materia
ECTS
Carácter
O Sistema de Información na Empresa. Diagnóstico Financeiro
6
OB
Fundamentos Matemáticos das Finanzas
4,5
OB
Viabilidade de Proxectos
6
OB
Xestión de Investimento e Financiamento
4,5
OB
Xestión de Circulante
6
OB
Estratexia e Política Financeira
3
OB
Mercados Financeiros
4,5
OB
Xestión Financeira Internacional
3
OB
Xestión de Riscos
3
OB
Prácticas en Empresas
9
OB
Traballo de Fin de Máster
10,5
OB
RESOLUCIÓN do 9 de setembro de 2022, da Dirección Xeral de Patrimonio Natural, pola que se veda a pesca nas augas encoradas do encoro de Vilagudín.
Consellería de Medio Ambiente, Territorio e Vivenda — III. Outras disposicións — 15/09/2022

Antecedentes:
1º. O día 29 de agosto de 2022 recíbese aviso dun posible episodio de mortandade de aves na contorna do encoro de Vilagudín (A Coruña) e dáse traslado para a comprobación in situ por parte do persoal dependente da Consellería de Medio Ambiente, Territorio e Vivenda.
2º. A inspección realizada na contorna do encoro ese mesmo día veu confirmar o feito denunciado e recóllense 27 exemplares mortos e un vivo de gaivota patiamarela que foron trasladados ao Centro de Recuperación de Fauna Silvestre de Oleiros (A Coruña) para a toma de mostras.
3º. As novas inspeccións realizadas diariamente desde entón están a atopar máis casos de gaivotas mortas ou con síntomas de enfermidade.
Consideracións legais e técnicas:
I. O día 9 de setembro de 2022, a Xefatura Territorial da Coruña da Consellería de Medio Ambiente, Territorio e Vivenda propón a veda das augas encoradas do encoro de Vilagudín, co fin de protexer e evitar afeccións á fauna ictícola nese encoro, atendendo ao disposto no artigo 48 do Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais.
II. A competencia para a resolución correspóndelle á directora xeral de Patrimonio Natural, de conformidade co disposto no 48.3 do Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais, así como co disposto no Decreto 110/2020, do 6 de setembro, polo que se establece a estrutura orgánica da Xunta de Galicia; no Decreto 130/2020, do 17 de setembro, polo que se fixa a estrutura orgánica da Vicepresidencia e das consellerías da Xunta de Galicia, e no Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda.
Por todo o exposto,
Vedar a pesca nas augas encoradas do encoro de Vilagudín ata que se determinen as causas do episodio e o seu impacto sobre a fauna ictícola e o estado do medio acuático. No caso de ser preciso, a veda manterase ata a entrada en vigor da normativa de pesca continental da tempada 2023.
Esta resolución entrara en vigor o mesmo día da súa publicación no Diario Oficial de Galicia.
Santiago de Compostela, 9 de setembro de 2022
EXTRACTO da Resolución do 23 de agosto de 2022 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2022 (código de procedemento AU301D).
Augas de Galicia — III. Outras disposicións — 07/09/2022

BDNS (Identif.): 645309.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro. Entidades beneficiarias
Poderán ser entidades beneficiarias destas subvencións os concellos responsables de sistemas de saneamento cunha poboación total igual ou inferior a 50.000 habitantes, segundo cifras de poboación acordes co establecido no Real decreto 1065/2021, do 30 de novembro, polo que se declaran oficiais as cifras de poboación resultantes da revisión do padrón municipal referidas ao 1 de xaneiro de 2021.
Segundo. Obxecto
Bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e convocatoria para o ano 2022 (código de procedemento AU301D).
Terceiro. Bases reguladoras
Publícase conxuntamente este extracto coa Resolución do 23 de agosto de 2022 pola que se aproban as bases reguladoras para a concesión de subvencións aos concellos, en réxime de concorrencia competitiva, destinadas á realización de auditorías municipais das redes de saneamento para a detección de infiltracións, e se convocan para o ano 2022 (código de procedemento AU301D).
Cuarto. Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de trescentos mil euros (300.000 €), distribuídos nas seguintes anualidades:
– 2022: 30.000 €.
– 2023: 270.000 €.
Sen prexuízo do posible reaxuste de anualidades segundo o ritmo de execución do gasto.
O importe das subvencións será do 80 % do investimento subvencionable, co límite máximo de quince mil euros (15.000 €) por solicitude, ata esgotar o crédito previsto nesta resolución.
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no Diario Oficial de Galicia.
Santiago de Compostela, 23 de agosto de 2022
RESOLUCIÓN do 1 de setembro de 2022 pola que se publican os convenios de colaboración asinados no primeiro e segundo cuadrimestres do ano 2022.
Portos de Galicia — III. Outras disposicións — 12/09/2022

Para os efectos previstos na Lei 1/2016, do 18 de xaneiro, de transparencia e bo goberno, acórdase darlles publicidade aos convenios de colaboración asinados no primeiro e segundo cuadrimestres do ano 2022 e que se relacionan no anexo a esta resolución.
Santiago de Compostela, 1 de setembro de 2022
EXTRACTO da Orde do 29 de agosto de 2022 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local, e se convocan para o exercicio 2022 (código de procedemento TR351B).
Consellería de Promoción do Emprego e Igualdade — III. Outras disposicións — 12/09/2022

BDNS (Identif.): 647235.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Entidades locais ou entidades públicas dependentes ou vinculadas a unha Administración local, sempre que todas elas dispoñan de capacidade técnica e de xestión suficientes para a execución dos correspondentes proxectos e non incorran nas circunstancias establecidas no artigo 10.2 da Lei 9/2007, do 13 de xuño, de subvencións de Galicia.
Segundo. Obxecto
Contratación de axentes de emprego e desenvolvemento local, no ámbito de colaboración da Consellería de Promoción do Emprego e Igualdade coas entidades locais, a través dos programas de cooperación, como instrumento para promover a configuración dunha rede especializada na implantación das políticas activas de emprego e a xeración de emprego na contorna local.
Terceiro. Bases reguladoras
Orde do 29 de agosto de 2022 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais para a contratación de axentes de emprego e desenvolvemento local, e se convocan para o exercicio 2022 (código de procedemento TR351B).
Cuarto. Importe
Para a concesión destas axudas destínanse dous millóns douscentos mil euros (2.200.000 €).
Quinta. Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 29 de agosto de 2022
RESOLUCIÓN do 1 de setembro de 2022 pola que se dá publicidade dos convenios de colaboración subscritos no segundo cuadrimestre do ano 2022.
Axencia Turismo de Galicia — III. Outras disposicións — 12/09/2022

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2022, que se incorpora como anexo I a esta resolución.
Segundo. Así mesmo, dáse publicidade aos convenios de colaboración pendentes de publicar subscritos no primeiro cuadrimestre de 2022 pola Axencia Turismo de Galicia, que se incorporan como anexo II a esta resolución.
Santiago de Compostela, 1 de setembro de 2022
DECRETO 152/2022, do 8 de setembro, polo que se nomea directora xeral de Planificación e Reforma Sanitaria a Sofía López Linares.
Consellería de Sanidade — II. Autoridades e persoal — 12/09/2022

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Sanidade, e logo de deliberación do Consello da Xunta de Galicia, na súa reunión do día oito de setembro de dous mil vinte e dous,
NOMEO directora xeral de Planificación e Reforma Sanitaria a Sofía López Linares.
Santiago de Compostela, oito de setembro de dous mil vinte e dous
ORDE do 30 de agosto de 2022 pola que se modifica a autorización, por cambio de titularidade, do Centro Privado Plurilingüe La Milagrosa, de Lugo.
Consellería de Cultura, Educación, Formación Profesional e Universidades — III. Outras disposicións — 12/09/2022

Mediante escritura pública notarial do 27 de xaneiro de 2022, Hijas de la Caridad de San Vicente de Paúl, titular do centro privado (CPR) Plurilingüe La Milagrosa, de Lugo, cede a súa titularidade ao Seminario Menor del Sacratísimo Corazón de Jesús y la Inmaculada Virgen María de Lugo.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Cambio de titularidade
Autorizar a modificación da autorización por cambio de titularidade do CPR Plurilingüe La Milagrosa, Lugo, código do centro 27006358, a favor do Seminario Menor del Sacratísimo Corazón de Jesús y la Inmaculada Virgen María de Lugo, con efectos do 1 de setembro de 2022.
O cambio de titularidade non afectará o réxime de funcionamento do centro.
Artigo 2. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de agosto de 2022
ORDE do 7 de setembro de 2022 pola que se amplía o crédito orzamentario existente para a concesión das axudas previstas na Orde do 21 de febreiro de 2022 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2022 (código de procedemento TR353A).
Consellería de Promoción do Emprego e Igualdade — III. Outras disposicións — 09/09/2022

A Orde desta consellería do 21 de febreiro de 2022 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2022 establece, no seu artigo 28.1, que os créditos previstos para o seu financiamento poderán ser incrementados como consecuencia da asignación ou da redistribución de fondos finalistas para o financiamento dos programas de fomento do emprego, coas limitacións que se poidan establecer na Conferencia Sectorial de Asuntos Laborais, así como nos supostos previstos nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
En consecuencia, existindo crédito dispoñible procedente de incorporacións de crédito e remanentes doutras convocatorias que poden aplicarse a incrementar o importe do crédito inicialmente previsto para o financiamento das axudas e subvencións para os obradoiros duais de emprego, procede ditar a presente orde de ampliación para poder atender o maior número de solicitudes posibles, en cumprimento do disposto nos preceptos anteriormente citados e co fin de garantir unha maior execución dos fondos finalistas.
Por todo o exposto e en exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do crédito orzamentario
Amplíase o importe total do crédito para o financiamento das axudas previstas na Orde desta consellería do 21 de febreiro de 2022 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia e se procede á súa convocatoria para o ano 2022, nunha contía de 3.600.000,00 euros para a anualidade de 2022 e de 6.700.000,00 euros para a anualidade de 2023, na aplicación orzamentaria 11.05.322A.460.2 (código de proxecto 2014 00543), así como nun importe de 200.000,00 euros para o ano 2023, na aplicación orzamentaria 11.05.322A.460.1 (código de proxecto 2014 00543).
Artigo 2. Prazo de solicitudes
Esta modificación non afecta o prazo establecido na referida Orde do 21 de febreiro de 2022 para a presentación de solicitudes.
Disposición derradeira única. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 7 de setembro de 2022
RESOLUCIÓN do 1 de setembro de 2022, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C) (Diario Oficial de Galicia número 112, do 13 de xuño).
Consellería de Medio Ambiente, Territorio e Vivenda — III. Outras disposicións — 09/09/2022

O artigo 19 da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C), establece que, no prazo máximo de tres meses contados desde a data de resolución das concesións, publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C), segundo o anexo desta resolución.
Santiago de Compostela, 1 de setembro de 2022
Norma reguladora: Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 (código de procedemento MT804C).
Crédito orzamentario: 25.000 euros.
Aplicacións orzamentarias: 08.03.541B-780.0 (8.000,00 €), 08.03.541B-781.1 (8.000,00 €) e 08.03.541B-770.0 (9.000,00 €), dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022.
Expediente, entidades beneficiarias, elemento do Catálogo, aplicación orzamentaria, importe adxudicado:
RESOLUCIÓN do 1 de setembro de 2022, da Dirección Xeral de Patrimonio Natural, pola que se dá publicidade das axudas concedidas ao abeiro da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B) (Diario Oficial de Galicia número 112, do 13 de xuño).
Consellería de Medio Ambiente, Territorio e Vivenda — III. Outras disposicións — 09/09/2022

O artigo 19 da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B) establece que, no prazo máximo de tres meses contados desde a data de resolución das concesións, publicarase no Diario Oficial de Galicia a relación de subvencións concedidas, con indicación da norma reguladora, entidade beneficiaria, crédito orzamentario, contía e finalidade da subvención.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B), segundo o anexo desta resolución.
Santiago de Compostela, 1 de setembro de 2022
Norma reguladora: Orde do 31 de maio de 2022 pola que se establecen as bases reguladoras das axudas, en réxime de concorrencia competitiva, para a conservación, protección e mellora das árbores e formacións incluídas no Catálogo galego de árbores senlleiras, e se convocan axudas para o ano 2022 destinadas ás entidades locais (código de procedemento MT804B).
Crédito orzamentario: 15.000 euros.
Aplicación orzamentaria: 08.03.541B-760.0 dos orzamentos xerais da Comunidade Autónoma de Galicia para o ano 2022.
Finalidade: establecer as bases reguladoras dunha liña de axudas para actuacións encamiñadas á conservación, protección e mellora das árbores e formacións incluídas no Catálogo galego de árbores senlleiras regulado polo Decreto 67/2007, do 22 de marzo, así como proceder á súa convocatoria para o ano 2022.
Expediente, entidades beneficiarias, elemento do Catálogo, aplicación orzamentaria, importe adxudicado:
DECRETO 153/2022, do 13 de setembro, polo que se lle encarga o despacho dos asuntos da Consellería de Política Social e Xuventude, durante a ausencia da súa titular, ao vicepresidente primeiro e conselleiro de Economía, Industria e Innovación.
Presidencia da Xunta de Galicia — II. Autoridades e persoal — 14/09/2022

Con motivo da ausencia temporal da conselleira de Política Social e Xuventude, por razóns de maternidade, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 60/2022, do 15 de maio, polo que se nomean os titulares das vicepresidencias e consellerías da Xunta de Galicia,
Artigo único
Durante a ausencia temporal da conselleira de Política Social e Xuventude, por razóns de maternidade, encárgaselle o despacho dos asuntos da Consellería de Política Social e Xuventude, ata a súa reincorporación, ao vicepresidente primeiro e conselleiro de Economía, Industria e Innovación.
Santiago de Compostela, trece de setembro de dous mil vinte e dous
EXTRACTO da Orde do 19 de agosto de 2022 pola que se establecen as bases reguladoras para a concesión, en réxime de concorrencia non competitiva, de subvencións para o impulso da Rede de mercados excelentes de Galicia e para a dinamización e revitalización das prazas de abastos, e se convocan para o ano 2022 (código de procedemento IN223A).
Vicepresidencia Primeira e Consellería de Economía, Industria e Innovación — III. Outras disposicións — 06/09/2022

BDNS (Identif.): 646501.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias das subvencións, sen prexuízo de reuniren os demais requisitos establecidos nas bases reguladoras:
a) Os concellos galegos que conten cun mercado co selo de mercado excelente outorgado de conformidade coa Orde do 4 de xaneiro de 2017 pola que se regula o procedemento para a obtención do selo de mercado excelente na Comunidade Autónoma de galicia, ou aqueles que estean no proceso para a súa obtención.
Os concellos deberán cumprir co deber de remisión ao Consello de Contas das contas xerais de cada exercicio, nos termos previstos no artigo 4 do Decreto 193/2011, do 6 de outubro, polo que se regulan especialidades nas subvencións ás entidades locais galegas.
b) As federacións e asociacións de vendedores das prazas de abastos, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
En todo caso, as federacións e asociacións deberán ter unha antigüidade mínima de tres anos na data de publicación desta orde e estaren ao día na obriga de aprobación das contas anuais pola xunta directiva nos dous últimos exercicios previos a esta orde de convocatoria.
Segundo.
Obxecto
A concesión de subvencións para o impulso da Rede de mercados excelentes de Galicia e para a dinamización e revitalización das prazas de abastos.
Terceiro.
Bases reguladoras
Publícanse conxuntamente na convocatoria.
Cuarto.
Importe
Para a concesión destas subvencións destinarase un crédito total de 870.000,00 € que será imputado da seguinte forma:
a) Concellos:
Destinarase un crédito total de 600.000,00 € con cargo á aplicación orzamentaria 06.03.751A.761.3 dos orzamentos xerais da Comunidade Autónoma de Galicia para o ano 2022.
b) Federacións e asociacións de prazas de abastos e mercados:
Destinarase un crédito total de 270.000,00 € con cargo á aplicación orzamentaria 06.03.751A.781.1 dos orzamentos xerais da Comunidade Autónoma de Galicia para o ano 2022, do seguinte xeito:
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 19 de agosto de 2022